กฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท (ฉบับที่ 2) พ.ศ. 2566กฎกระทรวง ว่าด้วยการจ่ายเงินจากกองทุนให้แก่สมาชิก หรือบุคคลซึ่งสมาชิกผู้ตายได้แสดงเจตนาไว้หรือทายาท (ฉบับที่ ๒) พ.ศ. ๒๕๖๖อาศัยอำนาจตามความในมาตรา ๔ วรรคหนึ่ง และมาตรา ๔๐ แห่งพระราชบัญญัติกองทุนการออมแห่งชาติ พ.ศ. ๒๕๕๔ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกความใน (๑) ของข้อ ๑ แห่งกฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘ และให้ใช้ความต่อไปนี้แทน "(๑) ก่อนสิ้นสมาชิกภาพสามเดือน ให้กองทุนมีหนังสือแจ้งสมาชิกทางไปรษณีย์ลงทะเบียนมาตรา 1 เพื่อให้เลือกวิธีการรับเงินบำนาญหรือเงินดำรงชีพอย่างใดอย่างหนึ่ง ดังต่อไปนี้ (ก) โอนเงินเข้าบัญชีเงินฝากธนาคารในนามผู้มีสิทธิได้รับเงินบำนาญหรือเงินดำรงชีพ (ข) ส่งเป็นธนาณัติหรือใบแจ้งให้รับเงินที่ไปรษณีย์ (ค) วิธีการอื่นตามที่คณะกรรมการประกาศกำหนดมาตรา 1 เมื่อสมาชิกเลือกวิธีการรับเงินบำนาญหรือเงินดำรงชีพตาม (๑) แล้ว ให้ส่งหนังสือแจ้งกองทุนทางไปรษณีย์ตอบรับภายในสามสิบวันนับแต่วันที่ได้รับแจ้งหนังสือดังกล่าว ทั้งนี้ กรณีเลือกวิธีการรับเงินตาม (ก) ให้แนบสำเนาสมุดบัญชีเงินฝากธนาคารที่ประสงค์จะให้โอนเงินด้วยมาตรา 1 ในกรณีที่สมาชิกไม่เลือกวิธีการรับเงินภายในระยะเวลาที่กำหนด ให้กองทุนโอนเงินและผลประโยชน์ที่อยู่ในบัญชีเงินรายบุคคลไปไว้ในบัญชีเงินบำนาญของสมาชิกดังกล่าวเมื่อสมาชิกมีอายุครบหกสิบปีบริบูรณ์ โดยกองทุนจะจ่ายเงินบำนาญหรือเงินดำรงชีพให้สมาชิกได้ต่อเมื่อสมาชิกได้แจ้งความจำนงเลือกวิธีการรับเงินแล้ว"มาตรา 2 ข้อ ๒ ให้ยกเลิกความใน (๑) ของข้อ ๒ แห่งกฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘ และให้ใช้ความต่อไปนี้แทน "(๑) ในกรณีที่สมาชิกได้แสดงเจตนาไว้ ให้ผู้มีสิทธิได้รับเงินยื่นคำขอรับเงินจากกองทุน ณมาตรา 2 นิติบุคคลที่ได้รับมอบหมายจากกองทุนภายในสามสิบวันนับแต่วันที่สมาชิกหรือผู้รับบำนาญหรือผู้รับเงินดำรงชีพถึงแก่ความตาย และเลือกวิธีการรับเงินตามที่กำหนดไว้ในข้อ ๑ (๑) ทั้งนี้ กรณีเลือกวิธีการรับเงินตามข้อ ๑ (๑) (ก) ให้แนบสำเนาสมุดบัญชีเงินฝากธนาคารที่ประสงค์จะให้โอนเงินด้วย"มาตรา 3 ข้อ ๓ ให้ยกเลิกความใน (๓) ของข้อ ๒ แห่งกฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘ และให้ใช้ความต่อไปนี้แทน "(๓) ในกรณีที่สมาชิกมิได้แสดงเจตนาไว้ ให้ทายาทตามมาตรา ๓๖ ยื่นคำขอรับเงินจากกองทุน ณมาตรา 3 นิติบุคคลที่ได้รับมอบหมายจากกองทุนภายในสามสิบวันนับแต่วันที่สมาชิกหรือผู้รับบำนาญหรือผู้รับเงินดำรงชีพถึงแก่ความตาย และเลือกวิธีการรับเงินตามที่กำหนดไว้ในข้อ ๑ (๑) พร้อมแนบเอกสารและหลักฐาน ดังต่อไปนี้ (ก) สำเนาคำพิพากษาของศาลว่าเป็นบุตรชอบด้วยกฎหมาย (ถ้ามี) (ข) บันทึกสอบปากคำ (ป.ค. ๑๔)มาตรา 3 ที่ออกโดยกรมการปกครองหรือสำนักงานเขตของกรุงเทพมหานคร (ถ้ามี) (ค) สำเนาสมุดบัญชีเงินฝากธนาคารที่ประสงค์จะให้โอนเงิน กรณีเลือกวิธีการรับเงินตามข้อ ๑ (๑) (ก) กองทุนจะต้องตรวจสอบให้ผู้มีชื่อตามบันทึกสอบปากคำ (ป.ค. ๑๔) และเป็นผู้มีสิทธิรับเงินตามมาตรา ๓๖มาตรา 3 ลงลายมือชื่อในคำขอรับเงินจากกองทุนให้ถูกต้องครบถ้วนทุกราย"มาตรา 4 ข้อ ๔ ให้ยกเลิกความใน (๑) ของข้อ ๓ แห่งกฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘ และให้ใช้ความต่อไปนี้แทน "(๑) ในกรณีที่สมาชิกทุพพลภาพประสงค์ขอรับเงินสะสมและผลประโยชน์ของเงินสะสมมาตรา 4 ให้สมาชิกหรือบุคคลซึ่งสมาชิกมอบหมายเป็นลายลักษณ์อักษรยื่นคำขอรับเงินจากกองทุน ณ นิติบุคคลที่ได้รับมอบหมายจากกองทุนภายในสามสิบวันนับแต่วันที่แพทย์ที่ทางราชการรับรองได้ตรวจและแสดงความเห็นว่าทุพพลภาพ และเลือกวิธีการรับเงินตามที่กำหนดไว้ในข้อ ๑ (๑) พร้อมแนบเอกสารและหลักฐาน ดังต่อไปนี้ (ก)มาตรา 4 ใบรับรองแพทย์ที่ทางราชการรับรอง โดยระบุการตรวจและความเห็นว่าทุพพลภาพจนไม่สามารถทำงานได้ (ข) สำเนาสมุดบัญชีเงินฝากธนาคารที่ประสงค์จะให้โอนเงิน กรณีเลือกวิธีการรับเงินตามข้อ ๑ (๑) (ก)"มาตรา 5 ข้อ ๕ ให้ยกเลิกความใน (๑) ของข้อ ๔ แห่งกฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘ และให้ใช้ความต่อไปนี้แทน "(๑) ให้สมาชิกหรือบุคคลซึ่งสมาชิกมอบหมายเป็นลายลักษณ์อักษรยื่นคำขอรับเงินจากกองทุน ณมาตรา 5 นิติบุคคลที่ได้รับมอบหมายจากกองทุนภายในสามสิบวันนับแต่วันที่ลาออกจากกองทุน และเลือกวิธีการรับเงินตามที่กำหนดไว้ในข้อ ๑ (๑) ทั้งนี้ กรณีเลือกวิธีการรับเงินตามข้อ ๑ (๑) (ก) ให้แนบสำเนาสมุดบัญชีเงินฝากธนาคารที่ประสงค์จะให้โอนเงินด้วย"มาตรา 6 ข้อ ๖ ให้ยกเลิกความในข้อ ๕ แห่งกฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘ และให้ใช้ความต่อไปนี้แทน "ข้อ ๕ เมื่อได้รับคำขอพร้อมกับเอกสารและหลักฐานแล้ว หากกองทุนเห็นว่าคำขอ เอกสารหรือหลักฐานนั้นไม่ถูกต้องหรือไม่ครบถ้วนมาตรา 6 ให้แจ้งผู้ยื่นคำขอรับเงินทางไปรษณีย์ลงทะเบียน เพื่อให้แก้ไขหรือส่งเอกสารหรือหลักฐานเพิ่มเติม ให้ผู้ยื่นคำขอรับเงินแก้ไขหรือส่งเอกสารหรือหลักฐานเพิ่มเติมให้ถูกต้องและครบถ้วนภายในสามสิบวันนับแต่วันที่ได้รับแจ้ง หากผู้ยื่นคำขอรับเงินไม่ดำเนินการภายในกำหนดเวลาดังกล่าวมาตรา 6 สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาทจะต้องยื่นคำขอรับเงินใหม่อีกครั้ง โดยให้ดำเนินการตามข้อ ๑ ข้อ ๒ ข้อ ๓ หรือข้อ ๔ แล้วแต่กรณี"มาตรา 7 ข้อ ๗ ให้เพิ่มความต่อไปนี้เป็นข้อ ๕/๑ แห่งกฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘ "ข้อ ๕/๑ การแจ้ง การยื่นคำขอ และการส่งเอกสารหรือหลักฐานตามที่กำหนดในกฎกระทรวงนี้มาตรา 7 อาจดำเนินการโดยวิธีการทางอิเล็กทรอนิกส์หรือวิธีการอื่นที่อำนวยความสะดวกแก่ประชาชนมากกว่า ตามหลักเกณฑ์และเงื่อนไขที่คณะกรรมการประกาศกำหนดก็ได้"ให้ไว้ ณ วันที่ ๑๐ มกราคม พ.ศ. ๒๕๖๖ อาคม เติมพิทยาไพสิฐ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘ เพื่อกำหนดให้นำวิธีการทางอิเล็กทรอนิกส์หรือวิธีการอื่นมาใช้แก่การแจ้ง การยื่นคำขอรับเงินและการส่งเอกสารหรือหลักฐาน และเพิ่มวิธีการรับเงินจากกองทุนโดยวิธีการอื่น รวมทั้งยกเลิกการเรียกสำเนาเอกสารที่ทางราชการออกให้ เพื่อเพิ่มประสิทธิภาพในการให้บริการแก่สมาชิก และปฏิบัติตามนโยบายของรัฐในการอำนวยความสะดวกและลดภาระแก่ประชาชน จึงจำเป็นต้องออกกฎกระทรวงนี้